27. ΠΡΑΞΗ ΔΙΟΙΚΗΤΗ ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ Αριθ. 2329/19-27 Σεπτ. 1994 (ΦΕΚ Α΄  158) (Άρθρ.1 του Νόμ. 1266/82) Καθορισμός του επιτοκίου των παρεχομένων από τα Ασφαλιστικά Ταμεία και τους λοιπούς Δημόσιους Οργανισμούς του ΑΝ 1611/50 πιστωτικών διευκολύνσεων σε ασφαλισμένους, υπαλλήλους και συνταξιούχους τους. Αφού έλαβε υπόψη: α)το άρθρ. 1 του Νόμ. 1266/82 «όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». β)την απόφαση ΕΝΠΘ 542/17/3.6.94. γ)το ενδεχόμενο να προκύψουν σημαντικές ανισότητες στην παροχή διευκολύνσεων από τα Ασφαλιστικά Ταμεία και λοιπούς Δημόσιους Οργανισμούς του ΑΝ 1611/50 και τον κίνδυνο η έκταση των διευκολύνσεων να αποβεί σε βάρος της οικονομικής κατάστασής τους, αποφάσισε τα ακόλουθα: 1.Το επιτόκιο με το οποίο θα βαρύνονται οι πάσης φύσεως χορηγήσεις των Ασφαλιστικών Ταμείων και λοιπών Δημόσιων Οργανισμών του ΑΝ 1611/50 προς ασφαλισμένους, συνταξιούχους και υπαλλήλους τους ορίζεται από τα Διοικητικά Συμβούλια των εν λόγω Ταμείων και Οργανισμών και δεν επιτρέπεται να είναι χαμηλότερο από το 75% του επιτοκίου των εντόκων γραμματίων του Δημοσίου ετησίας διάρκειας στρογγυλοποιημένο προς τα κάτω στην αμέσως πλησιέστερη μισή ή ακεραία μονάδα. Για τον καθορισμό του επιτοκίου θα λαμβάνεται υπόψη το επιτόκιο της έκδοσης εντόκων γραμματίων που προηγείται κάθε χορηγήσεως. 2.Η Πράξη αυτή δεν υποκαθιστά ούτε μεταβάλλει διατάξεις νόμων που ρυθμίζουν άλλως τον καθορισμό των ανωτέρω χορηγήσεων. 3.Καταργείται η απόφαση ΕΝΠΘ 542/17/3.6.94. Από τις διατάξεις της παρούσας Πράξης δεν προκαλείται δαπάνη σε βάρος του κρατικού Προϋπολογισμού. Η ισχύς της Πράξης αυτής αρχίζει από την ημερομηνία δημοσίευσής της στην Εφημερίδα της Κυβερνήσεως. (Αντί για τη σελ.12,13) Σελ. 12,13(α) Τεύχος 1322 Σελ. 3 Γενικές Διατάξεις Ν.Π.Δ.Δ. 39.Α.α.24-27 25 Για την αξιοποίηση των διαθεσίμων του χαρτοφυλακίου και της εν γένει κινητής και ακινήτου περιουσίας των φορέων κοινωνικής ασφάλισης, που εποπτεύονται από το Υπ. Υγ. Πρόν. και Κοινων. Ασφάλισεων, βλέπε παρ. 9 άρθρ. 13 Νόμ. 2335/5-6 Σεπτ.. 1995 (ΦΕΚ Α΄ 185), τόμ. 15Β σελ. 18,215. 